אפרים קם

אפרים קם (נולד ב-7 באוקטובר 1941) הוא חוקר בכיר במכון למחקרי ביטחון לאומי, ושימש כסגן ראש המכון במשך 18 שנה (1995 – 2012).

בעבר כיהן כעוזר ראש חטיבת המחקר להערכה באמ"ן (בדרגת אלוף-משנה) וכמדריך בכיר במכללה לביטחון לאומי (עד 1993). קם הוא מורה מן החוץ באוניברסיטת תל אביב בתוכנית ללימודי ביטחון וכותב מאמרים בנושאי ביטחון והמזרח התיכון, בבמות מקצועיות ואקדמיות, ובעיתונות המודפסת.

ביוגרפיה
נולד בשנת 1941 וגדל בדרום תל אביב. שירת בצה"ל בשירות חובה בנח"ל במסגרת גרעין "נחלים" של תנועת בני עקיבא, והשתחרר בשנת 1962. ב-1965 התגייס לשירות קבע בחטיבת המחקר, בה שירת במגוון תפקידים ובהם ראש מחלקת הבקרה, עד לשנת 1987. מאז ועד 1992 שימש מדריך בכיר במכללה לביטחון לאומי. סיים את שירותו בצה"ל בדרגת אלוף-משנה.

בוגר האוניברסיטה העברית בירושלים בלימודי המזרח התיכון וכלכלה (1966), ובעל תואר שני ושלישי ביחסים בינלאומיים מאוניברסיטת הרווארד. עבודת הדוקטורט שלו בנושא "מתקפת פתע" יצאה לאור כספר על ידי הוצאת הספרים של אוניברסיטת הרווארד בשנת 1988. הספר זכה בפרס הספר הטוב ביותר לאותה שנה בתחום המודיעין מטעם "מרכז המחקר הלאומי למודיעין" בוושינגטון - The National Intelligence Study Center in Washington D.C.

בשפה העברית, יצא הספר לאור בהוצאת "מערכות" ובקרוב עומד לראות אור בסין, בתרגום לסינית.

קם הוא עמית מחקר בכיר ב"מכון למחקרי ביטחון לאומי", לשעבר "מרכז יפה למחקרים אסטרטגיים", משנת 1990. בשנים 1995 - 2012 כיהן כסגן ראש המכון. מרצה (מן החוץ) במגמה ללימודי ביטחון במחלקה למדע המדינה, אוניברסיטת תל אביב. נבחר למרצה (מן החוץ) מצטיין בשנת תשע"א - 2011.

עוסק בנושאי אסטרטגיה וביטחון במזרח התיכון, ובעיקר בתוכנית הגרעין של איראן, כישלונות מודיעיניים, תפיסות הביטחון של מדינות ערב וסוגיות ביטחון במזרח התיכון.

מתגורר בגבעתיים, נשוי למתיה קם, העוסקת במקרא ובתרבות ישראל, אב לשלושה.

ספרים ומאמרים
 מתקפת פתע, תל אביב: מערכות/משרד הביטחון – ההוצאה לאור, תש"ן 1990. הספר בגרסתו האנגלית זכה בפרס הספר הטוב ביותר בתחום המודיעין לשנת 1988 מטעם "המרכז לחקר המודיעין הלאומי" בוושינגטון.
 מן הטרור ועד הגרעין: משמעותו של האיום האיראני, תל אביב: משרד הביטחון – ההוצאה לאור, מרכז יפה למחקרים אסטרטגיים, אוניברסיטת תל אביב, תשס"ד 2004.
 איראן גרעינית: משמעויות ודרכי פעולה, תל אביב: המכון למחקרי ביטחון לאומי, 2007.

 Ephraim Kam, Surprise attack: the victim’s perspective, Cambridge, Mass.: Harvard University Press, 1988.
 מאמרים מאת אפרים קם, באתר "חדשות מחלקה ראשונה"
 בלימת האיום הגרעיני של איראן - האופציה הצבאית, "עדכן אסטרטגי", דצמבר 2004
 אפרים קם, מהלך צבאי נגד איראן: ההיבט האיראני, "עדכן אסטרטגי", אוקטובר 2008
 לאחר המבצע — מאזן שני הצדדים. בתוך: "לאחר מבצע עמוד ענן (רצועת עזה, נובמבר 2012)". ברום, שלמה (עורך), המכון למחקרי ביטחון לאומי, תל אביב 2012, עמודים 15–20.

קישורים חיצוניים
 משמעותו של ביטול האמברגו על מכירת אמצעי לחימה לאיראן, אפרים קם, "מבט על", גיליון 1387, 11 באוקטובר 2020,המכון למחקרי ביטחון לאומי - INSS
 
 אפרים קם, 
 אפרים קם, לקראת הסכם של המעצמות עם איראן, 2013, - רדיו ללא הפסקה
 אפרים קם – על תפיסת האיומים של מדינות ערב, 2012 - באתר אנשים ומחשבים
 
 אפרים קם, מדיניות הגרעין של איראן, 2011, בתוך: שאיפות איראן להגמוניה אזורית  - המכללה האקדמית נתניה
 אפרים קם, 
 אודות אפרים קם, באתר המכון למחקרי ביטחון לאומי
 קורות חיים באתר התוכנית לדיפלומטיה באוניברסיטת תל אביב 
 
 
 

חיילי אגף המודיעין
בוגרי בני עקיבא
חברי גרעיני נח"ל
אלופי-משנה בצה"ל
בוגרי האוניברסיטה העברית בירושלים
בעלי תואר דוקטור מאוניברסיטת הרווארד
סגל אוניברסיטת תל אביב: מדע המדינה
סגל המכון למחקרי ביטחון לאומי
ישראלים שנולדו ב-1941
ראשי מחלקת הבקרה